Document ID: /roh_data/filtered/fineweb-2-filterrobots_roh.jsonl.gz/35336

Suenter il success da ses emprims dus cudeschs è cumparida dacurt ina nova ovra da sur Martin Bearth. Entant che «Sin vias e sendas tras dis ed onns» (2016) e «Glisch el tunnel» (2019) eran da tempra religiusa e cuntegnevan sumeglias e legendas, ha l’autur scrit si uss sia biografia.
En «Regurdientschas dil miradur e pastur sin viadi» quinta sur Martin Bearth da sia uffanza ad Acla en Val Medel, dal temp da scola e da la vita en famiglia cun ses 10 fragliuns.
«In bun pled è sco in bun sem»
Pli tard ha el surpiglià differentas plaivs en Surses ed en Surselva. Sper la pastoraziun deditgava sur Martin bler temp a ses hobi, co ch’el di sez, la renovaziun da baselgias e chapluttas. Cun sias ideas ha el adina puspè provocà charplinas cun la protecziun da monuments.
Il nov cudesch dat era invista a las persvasiuns da sur Martin Bearth en connex cun la baselgia. I fiss tenor el nairas uras per l’aboliziun dal celibat ed il sacerdozi da las dunnas.